b'\n_START_ARTICLE_\nAnthony Hope\n_START_SECTION_\nLiv og virke\n_START_PARAGRAPH_\nHope var utdannet advokat, men han god tid til \xc3\xa5 skrive. Han skrev minst 32 skj\xc3\xb8nnlitter\xc3\xa6re b\xc3\xb8ker i sin levetid og han hadde mange ivrige lesere. I 1896 utga han The Chronicles of Count Antonio, fulgt i 1897 av en spenningsbok med handling fra en gresk \xc3\xb8y kalt for \xc2\xabPhroso\xc2\xbb  Han dro p\xc3\xa5 reise for publisitet til USA i slutten av 1897 hvor han blant annet imponerte en reporter fra New York Times ved at minnet om sin helt Rudolf Rassendyll fra boken Zelda; en dannet kledd engelskmann med en hjertelig latter, soldatmessig holdning, t\xc3\xb8rr humor, \xc2\xabganske omgjengelig\xc2\xbb, og med et drag av skarpsindighet._NEWLINE_I tillegg skrev han, eller var med p\xc3\xa5 \xc3\xa5 skrive, flere skuespill og en del politisk sakprosa under den f\xc3\xb8rste verdenskrig, en del under beskyttelse av det britiske informasjonsdepartementet. Senere utgivelser var blant annet Beaumaroy Home from the Wars, i 1919, og Lucinda i 1920. Litteraturforskeren Lancelyn Green konkluderte med at Hope var en \xc2\xabf\xc3\xb8rsteklasses amat\xc3\xb8r, men annenklasses profesjonell forfatter\xc2\xbb._NEWLINE_Hope giftet seg med Elizabeth Somerville (1885/6\xe2\x80\x931946) i 1903, og de fikk to s\xc3\xb8nner. Han ble adlet i 1918 for sine bidrag til propagandaen under verdenskrigen. Han utga en selvbiografi, Memories and Notes, i 1927. Hope d\xc3\xb8de av kreft i strupen da han var 70 \xc3\xa5r ved sitt landsens hjem i Walton-on-the-Hill i Surrey. Det er en bl\xc3\xa5 plakett p\xc3\xa5 hans hus i Bedford Square i London.'